cyanic-selkie/wikianc huggingface dataset:
Saint-Blaise NE
Sproch un Dialäkt
Bi dr Volkszellig 2000 hän vu dr 3117 Yywohner 92,9 Prozänt Franzesisch as Hauptsproch aagee, 3,7 Prozänt Dytsch, 0,6 Prozänt Italienisch un 2,8 Prozänt anderi Sproche.
Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.
Liste unabhängiger Staaten nach Einwohnerzahl
D Lischte vo de unabhängige Schtaate nach Iiwohnerzahl füehrt alli unabhängige Schtaate vo dr Erde gordnet nach der Iiwohnerzahl uuf. Di Date sind em CIA World Factbook 2005 entnaah und beziehnd sich uf de Schtand vom Juli 2005. Di international anerchännte 194 unabhängige Schtaate sind aufglischtet worde, nöd vollschtändig anerchännti oder abhängigi Schtaate sind bi ihrem Mueterland z finde. D Gsamtiiwohnerzahl mit abhängige Gebiete isch zwar au uufgfüehrt, d Rangfolg richtet sich aber nach em Mueterland. D Iiwohnerzahle sind, trotz de Aagabe bis auf de Iiwohner gnau, als Schätzige z betrachte.
Rammingen (Bayern)
Ramminga (amtlich Rammingen) isch a Gmoed em Landkroes Onderallgai en Bayern.
Geografi
Ramminga leit rond 40 km eschtlich vo Memmenga en dr Region Donau-Iller en Mittelschwoba. Vo dr Gmarkong send 71,9 % Landwirtschaftsfleche, 16,2 % Wald, 10,7 % Sidlongsfleche ond 1,2 % sonschtige Fleche.
Gmoendsgliderong
Zua Ramminga ghered d Derfer Oberrammingen ond Unterrammingen ond dr Weiler Gerum.
Gschicht
Em Jaur 1147 werded zom erschte Mol d Herre vo Ramminga gnennt.
Eiwohner
Dr Ausländeraadoel isch 2011 bei 2,5 % gleage.
Religion
94,2 % vo dr Eiwohner send em Jaur 1987 remisch-katholisch gwea, 5,2 % evangelisch.
Verwaltong
Ramminga haut mit em Markt Tirke ond dr Gmoende Amberg ond Wiedergeltinga a Verwaltongsgmoeschaft vereibart.
Dr Birgermoeschter vo Ramminga isch dr Anton Schwele.
Wahla
Ergebnis vo dr Landdagswahla seit 1986:
Dialekt
Dr Dialekt vo Ramminga ghert zom Oschtschwäbisch.
Ringmauer
D Ringmuure (au Hauptmuure, Umfassigsmuure, veraltet au Zingel), isch e Weermuure, wo dr inneri Beriich von ere Burg oder ere ähnlige Befestigungsaalaag ringförmig umschliesst. Dr ganze Ringmuure säit mä au Bering, en äinzelne Abschnitt isch e Kurtine.
Merkmol
D Ringmuure cha freistoo oder mit de Ussemuure vo Geböid, wo an sä aabaut si, verbunde si. Im Allgemäine het s Weergäng druf, vilmol mit Zinne, und Schiessscharte.
D Form vo dr Ringmuure brägt, zämme mit de Weerdürm und Wohngeböid, d Siluette von ere Burg. Wil mä bi Hööchiburge sich stark em Gländ het müesse aabasse und d Ringmuure dört baut het, wo s mööglig gsi isch, häi die vilmol e Grundriss, wo unregelmässig polygonal isch. Bi Niidrigsburge si regelmässigi rächteggigi Grundriss hüfiger, wie zum Bischbil bim Typus vo dr Kastellburg.
Vom 12. Joorhundert aa het mä mänggisch vor dr Ringmuure e so genannti Zwingmuure als Schutz baut. Je noch dr Art und Gröössi vo dr Befestigungsaalag, cha s mehreri System vo Muure gee (z. B. als Zwinger). In deene Zwinger isch s mööglig gsi, dr Find iizchessle, wenn dä dur s Door iidrunge gsi isch. Dört het mä mänggisch au Hünd, Wildsöi oder Bääre ghalte und in Notzite het mä s Vee dört iinedoo. Im Barock het mä nid sälte Lustgärte drus gmacht wie zum Bischbil z Dresde.
Ringmuureburge und Randhuusburge
In dr Kategorisierig vo Burge noch archidektonische Gsichtspünkt redet mä von ere Ringmuureburg, wenn d Ringmuure witgehend äigeständig isch und d Gstalt vo dr Burg beherrscht. Die übrige Geböid vo dr Burg si in däm Fall undergordnet und wenn si niidriger as d Muure si, si si hüfig an d Innesite vo dr Ringmuure aabaut und mit Pultdächer deckt.
E Geegestück zur Ringmuureburg isch d Randhuusburg. Bi deene übernäme d Ussemuure vo de randständige Geböid vollständig d Funktion vo dr Ringmuure, beziehigswiis bilde si mit deere e bauligi Äihäit (Bischbil: Schloss Büdinge).
Zwüsche deene bäide Type git s e Hufe Übergangsforme. Au cha in de verschidnige Baufaase von ere Burg e stuefenwiise Wäggsel vo dr Ringmuure- zur Randhuusaalaag stattfinde.
Mantelmuure und Schildmuure
Ein besundere Typus vo Ringmuure, wo wäge siner bsundere Hööchi ere Schildmuure äänlig isch, wird as Mantelmuure bezäichnet.
E Schildmuure schützt im Gegesatz zur Ringmuure, wo um die ganzi Aalaag ume goot, nume e bestimmti Site von ere Burg, wo bsunders exponiert und gfäärdet isch. Si isch hööcher (mänggisch mee as 30 m hooch) und dicker (bis zu 5 m) as d Ringmuure.
Fagott
S Fagott isch es Holzblasinstrument mit Doppelrohrblatt ide Tenor- und Basslag. De Name "Fagott" leitet sich vom italienische "il fagotto" (das Bündel) wäge sinere bündlete Bauart ab.
Uffbau
De Korpus vome Fagott bestaht uss vier Teil: Schallstuck ("Stürzi"), Bassröhre ("Stange"), Stiefel und Flügel. Dezue chömed de S-Boge unds Doppelrohrblatt ("Röhrli"), am Stiefel chamer e Duumestützi amache, damit mers Instrument besser cha hebe. A de vier Hauptteil befinet sich Löcher wo zum grösste Teil mit Chlappe deckt sind.
Es Fagott isch öppe 1 Meter 35 gross, die ganzi Rohrlängi isch aber öppe 2 Meter 50, wils Instrument uss zwei näbedenand liegende Röhre bestaht.
D Röhrli
D Fagottröhrli sind die eigentliche Tonerzüüger bim Fagott. Durs periodischi Anenandschlah vode beide Blättli wird Luftsüüle im Instrument in Schwingig versetzt. D Röhrli baut mer usere spezielle Schilfart (Arundo donax). Scho chlini Veränderige am Röhrli chönds Verhalte vom Rohr völlig verändere. Die meiste Fagottiste baued ihri Röhrli sälber. Bis die aber würklich guet werdet, bruchts paar Jahr Üebig.
Klang und Tonumfang
S Fagott isch es C-Instrument, das heisst, dass ide würkliche Tonhöchi ohni Transposition notiert wird. Allerdings gits, wämer gar keis Loch zuemacht, es f und nid es c, wiemer chönt erwarte. Ohni d Hilf vode Duume chamer vo f bis F spiele, ähnlich wie z. B. e Altflöte. Mit de Duume, wo beid sehr viel Chlappe z bediene hend, chamer en Tonumfang vo Kontra-B bis öppe f'' spiele. Mitere spezielle Stürzi chamer au es Kontra-A spiele, aber die Stürzene veränderet de Klang vo allne andere Tön, drum brucht mers nid gern. De offiziell höchsti Ton vode Heckel-Grifftabälle ischs as'' aber das isch sehr schwierig zum spiele und tönt nüm sehr schön. Wägem grosse Tonumfang vo rund 3,5 Oktave notiert mer im Bass-, Tenor- und au im Violinschlüssel.
Entstehig
Während de Renaissance het mer viel neui Instrument entwicklet, vor allem tüüfi Doppelrohrblattinstrument, zum Biispiel de Pommer. Als Vorläufer vom Fagott luegt mer hüt de Dulzian a, wo uss eim Holzstuck baut worde isch. Im 17. Jahrhundert het mer agfange, s Instrument uss mehrere Teil z baue - s Fagott isch gebore. Im Lauf vode Ziit sind immer neui Löcher und Chlappe dezue cho und 1830 het de Instrumentebauer Heckel s Instrument endgültig reformiert. Das Heckel-Fagott isch sit det chum me veränderet worde und wird au hüt no so baut. Näb em Heckel-Fagott gits au no die französische Bassons. Die sind em Fagott zwar sehr ähnlich, aber underscheided sich durch d Bauart und de Klang doch vom dütsche Fagott.
Diverses
E ziemlich neui Entwicklig ischs "Fagonello" uss Dütschland. Es isch im Gägesatz zum Fagottino nid transponierend, sondern ide richtige Fagott-Tonlag. Es isch viel liechter und vo de Mechanik her eifacher als es grosses Fagott. Wils us eim Stuck baut isch und mer nur na de S-Boge muess dezue tue, isch es für Chind viel praktischer als s Fagott, wo vil schwiriger isch zum zämmebaue.
Verwändig
S Fagott wird sowohl im Orchester als au ide Chammermusik oder solo igsetzt. Im Orchester chunts meistens dopplet vor, ide Chammermusig übernimmts fascht immer d Funktion vom Bass (Basso Continuo). Für Fagott als solierends Instrument (z. B. Fagottsonate) gits ziemlich viel Literatur, während mer eher wenig Literatur für Fagott ohni Begleitig findet. Viel Fagottiste wiiched au uff Cello- oder Gambesonate uss, zum meh Literatur chönne spiele.
Arrondissement Toul
S Arrondissement Toul ìsch e Verwàltungbezirk vum Département Meurthe-et-Moselle ìn dr frànzesche Region Grand Est (bis And 2015 Lothrìnga). Höiptort (Sìtz vu dr Unterpräfektür) isch Toul.
S bsteht üs fìmf Kanton mìt 111 Gmeine.
Matthäus Merian der Jüngere
Dr Matthäus Merian dr Jünger (* 25. Merz 1621 z Baasel; † 15. Februar 1687 z Frankfurt am Main) isch e Mooler, Chupferstächer und Verleeger gsi.
Lääben und Wärk
Dr Matthäus Merian isch dr eltest Soon vom Chupferstächer Matthäus Merian em Eltere (1593–1650) und sinere Frau Maria Magdalena geb. de Bry gsi. Noch em Dood vo sim Groossvater Johann Theodor de Bry het si Vater däm si Verlag in Frankfurt am Main übernoo, und dört isch dr jünger Matthäus e Schüeler vom Joachim von Sandrart worde. 1637 isch er mit em uf Amsterdam gange, 1639 zum Anthonis van Dyck uf London und 1641 uf Bariis.
Dub (Musik)
Dub isch e bedütendi Spielart vom Reggae. Mit em Begriff vom Dub cha e bestimmte Musikstil wie au e Alternativversion vomene vorhandene Stück (Dub Mix oder Version) gemeint sii.
Matthäus Merian der Jüngere
Lääben und Wärk
1642 isch dr Merian uf Frankfurt zrugg, und isch denn vo 1643 bis 1647 z Italie zum Studiere gsi. 1647 isch er dr politisch Agänt und Verdräter vo meerere Fürste worde, isch am Friidenskongräss z Nürnbärg drbii gsi und het Bordret gmacht vo de andere Däilnäämer. Vo 1647/48 aa isch er au in de Dienst vom General von Wrangel gstande und het en e baar Mol bortretiert.
Dub (Musik)
Gschicht
Ursprünglich isch mit Dubbing bzw. Overdubbing ds erwitere vo uf Tonband ufgnohne Tonspure als zursätzlichi Spur bezeichnet worde, was sich insbesonders i de Füfziger- und Sächziger-Jahr ufgrund vo de damalige technische Möglichkaite als schwirig, zitraubend und echti Handarbet usegstellt het.
Bim Dub(-Reggae) handlet s sich um es ends sechzigr Jahr z Jamaika entwicklets Musigrverfahre, wo di typische Reggae-Bassläuf und -Rhythme (zersch vo vorhandene Songs) brucht und ergänzt bzw. verfremdet si worde. Di dür das quasi neu entstandne Stück hei schnell Aklang gfunde, und i de Folg hei au Musiker i vilne andere Länder vor Welt die Technik übernoh. Dadüre het das Verfahre vill Ifluss uf wichtigi Stilrichtige vom Pop.
Matthäus Merian der Jüngere
Lääben und Wärk
Wo si Vater 1650 gstobe isch, het er zämme mit sim jüngere Brueder Caspar Merian dr Verlaag witergfüert und no mee Bänd vo dr Topographia Germaniae und vom Theatrum Europaeum uusegee. Usser dene Räije het dr Verlaag aber kuum no Büecher broduziert. Die grösste Erfolg het dr Merian as Bordretist ghaa, so het er 1658 d Krönig zum Kaiser vom Leopolds I. z Frankfurt gmoolt. Dr Merian het au Altarbilder gmacht, under anderem für e Bamberger Dom und d Barfüesserkiirche z Frankfurt.
Dr Merian isch am 15. Februar 1687 z Frankfurt gstorbe. Si Graab uf em Peterskiirchhoof z Frankfurt existiert no.
Dub (Musik)
Gschicht
Charakteristisch isch ds Weglaa vom Gsangstrack (bis uf möglich churzi Iblendige), und das phasewise Us- und Iblende vo einzelne Instrumentaltracks. E Legende seit, dass das Prinzip scho i dr Ska-Zit entstande sig, als einisch e Solist nid im Studio erschine sig, und debi für d Dur vo sim ursprünglich plante Solo nume de Rhythmustrack auf de Platte erschine sig. („Riddim Solo“). Witer typisch Merkmal si zitwis über einzeli Spure gleiti Effekt wie z. B. Reverb, Echo oder Phaser. D Spure vo de einzelne Instrument werde im Studio neu abgmischt, mit Effekte verleit und mängisch sogar komplett neu arrangiert (Remix).
Zersch si Dub-Mixes in erster Linie als Dubmix vom Originalstück (A-Site) uf de B-Site vo Reggae-7" (Singles) veröffentlicht worde. Nume wenig später se de aber au ganzi Dub-Alben usgebracht worde, bi dene isch nid de Sänger oder d Band, sondern de Dub-Mixer als Künstler verstande worde. King Tubby, eine vo de Pioniere vom Dub, het für sini Dubs Delay, Slide Faders und ds Phasing brucht. Die so entstandene Versione het er mit sim Soundsystem under d Lüt bracht. Di anderi zentrali Figur vom Dub, de Produzent und Musiker Lee 'Scratch' Perry,het e Sound igfüert, wo u. a. ungewöhnlichi, z. T. elektronischi Grüsch e wichtigi Rolle spile.
Dür d Mehrspurtechnik (ab 1973 vier Spure, nacher acht und meh) isch es möglich worde, d Instrumentierig uf witeri Spure z verteile und dademit de Dub variantericher z gstalte. Sit em Afang vo de siebziger Jahr werde au d Instrumental-Versione vomene Song oder Track als Dub bezeichnet. Dub isch inzwüsche e eigenständigi Richtig vom Reggae, wo i vile Variatione vorchunnt. Zum Bispil komplett digital erzügti Dubs, mit Hilf vo Samples und Synthesizer. Es git aber au no de gegenteilig Fall, wo de Dub vo Musiker live gspilt wird.
Dub als Musigvariante isch nid z verwechsle mit Dubplates, wo mängisch churz „Dub“ bzw. „Dubs“ gnennt werde, wobi mit dem Begriff au die uf dr Dubplate enthaltene Alternativversion vomene Stücke gmeint si cha.
Claro
Claro chan Folgendes bedüte:
Bioncourt
Bioncourt (ditsch 1915-18 un 1940-44 Bionshofen) ìsch e frànzeesche Gmein ìm Département Moselle ìn dr Region Grand Est (bìs 2015 Region Lothrìnge).
D Gmein ghert zem un zem Arrondissement.
Geogràfi
Bioncourt lijt ìm Saulnois àn dr Seille, 60 Kilometer sìdeschtlich vun Metz un 20 Kilometer nordeschtlich vun Nancy uf re Heche zwìsche 194 un 290 m ìwer em Meeresspiejel. Züe Bioncourt gehrt àui no dr Wiler Alincourt, wie nordweschtlìch vum Ort leit.
Gschìcht
Bioncourt ìsch zem erschte Mol gnannt worre ànne 933 àls Bionis curtis, Alincourt ànne 1180.
Verwàltung
vun Bioncourt ìsch. Bioncourt ghert zem Kommünàlverbànd.
Dialekt
Dr tràditionell Dialekt (Patois) vun Bioncourt ghert zem Lorrain.
Landwirbeltiere
Üsseri Systematik
Landwirbeldier ghöre phylogenetisch zu de Sarcopterygii, wo in dr traditionelle Systematik nume us Quasteflosser und Lungefisch bestöhn.
Zwar si d Landwirbeldier e monophyletischi Gruppe, aber wäge ihne wärde d Chnochefisch zun ere paraphyletische Gruppe, wil d Quasteflosser und d Lungefisch phylogenetisch nöcher mit de Landwirbeldier verwandt si als mit de übrige Chnochefisch. In dr Phylogenii wird dorum hüfig dr Usdruck Chnochechiifermüüler (Osteognathostomata) beuucht, wo d Chnochefisch und d Landwirbeldier iischliesst.
Inneri Systematik
Mä underscheidet in Abgränzig zu de Fische traditionell vier Klasse. Die basale Tetrapoda, wo früehner as Amphibie agluegt worde si, wärde hüt meistens im Sinn vo dr Kladistik keinere vo de vier Klasse zuegordnet.
Kladogramm noch Benton 2007.
Vasall
Öi en Fürscht het än Vasall chenu si und schich där Oberherrschaft vamu aneru Fürscht chenu unnerwärfu. Äs giäts Bischpiel derfir isch d'Biziäig vam englischu und dum französischu Chinig im 12.Jahrhunnärt. Där englisch Chinig het zahlrichi Bsitzige in Frankrich kha, doch sind di alli Lehnschaftu vam französischu Chinig gsi. Där Chinig fa England isch alsu dum Chinig fa Frankrich als schine Lehnsma unnertan gsi. Als Herzog vannär Normandie und fa Guyenne, sowiä Graf fa Anjou, Maine, Berry, Bretagne, Touraine und Poitou ischär zwar dä mächtigschte Vasall in Frankrich gsi, abär äbu nur Vasall. Är isch alsu dum Phillip II. zu diänschtu verpflichtut gsi, obwohlsch das schi hierarchich glichgschtellt sind gsi.
Där Vasall im Feudalismus vam 8. Jahrhunnärt isch där Vorgänger vam Lehnsma im spetru Mittlaltr gsi. Doch z'Lehnswäsu het schich scho zimli bald fanär Vasallität unerschidu. Där Vasall isch schinum Dienschtherru nu persönli verpflichtut, währund dä Lehnsma schich nur ubär schini Lehe in d'Abhängigkeit vam Lehnsherru bigä het. In summu Fäll isch z'Lehe sogar ärblich gwordu, was innär ursprünglichu Vasallität nid vorgseh isch gsi. Nur duch d'Vergab fa eigune Länderie als Lehe hent d'Landsherru vam üsgehundu Mittlaltär irusch Armee chenu unärhaltu. Da schi schich uf dischi Art immär meh irusch Hüsmacht hent miäsu la biröibu, im Gäguzug aber irusch Lehnslit immer mächtigär gmacht hent, isch där Treui-eid bald lächerlich gwordu. D'Lehnsherru hent schliässlich sogar irusch Lehnliit züäsätzlich miässu bizahlu, um irusch Dienschtleischtige z'ärhaltu.
Weblink
Z'Lehnswäsu, där Vasall wird definiärt
Saint-Urbain (Finistère)
Saint-Urbain (bretonisch Lannurvan) isch e franzesischi Gmai im Département Finistère in dr Region Bretagne.
D Gmai ghert zum un zum Arrondissement.
Geografi
Saint-Urbain lyt in dr Nechi vu dr Bucht vu Brest (Rade de Brest), 19 km vu Brest un 46 km vu Quimper uf ere Hechi zwische 2 m un 178 m iber Normalnull. D Nochbergmaine sin Landerneau im Nordweschte, Pencran im Norde, Tréflévénez im Nordoschte, Irvillac im Oschte, Dirinon im Side un Daoulas im Weschte.
Gschicht
Saint-Urbain isch zum erschte Mol gnännt wore anne 1572 as Lanurvan.
Dialekt
Dr traditionäll Dialäkt vu Saint-Urbain ghert zem Bretonisch.
Neda Agha-Soltan
D Neda Salehi Agha-Soltan (persisch: ندا صالحی آقاسلطان, Nedā Sālehi Āġā-Soltān; * 1982; † 20. Juni 2009) isch e Iraneri vù Teheran gsii, wù wäldwyd bekand wooren isch dùr e Video vù iirem Dood, wù im World Wide Web verbraided wooren isch. Si isch gschdoorbe bi dr Protescht no dr iranische Bresidändewaal 2009. Wär gschose hed, isch nid bekand
Iire Vorname bedyded „Schdim“ oder „Ruef“. Är isch in dr Dääg no iirem Dood vù Demonschtrante z Teheran ùn ùf Solidaritätdemonschtration z Europa ùn in dr USA gruefe woore ùn doodermid zem Symbol fir dr Widerschdand vù dr iranische Opposition woore.
D Neda Agha-Soltan isch us ere Familie vù dr iranische Midelschiichd z Oschd-Teheran chùù ùn hed zwee Brieder ghaa. Si hed islamischi Filosofii an dr Azad Universideed schdudierd ùn hed Gsangsùnderrichd gnùù, droz as Fraue im Iran s Singe in dr Efendligkaid verboden isch. Si isch bis zue dr Bresidändewaal 2009 nid bolidisch indräsierd gsii ùn hed nid abschdùme fir ain vu dr Kandidaade, hed sich aber derno geege die vermueded Waalfelschig uusgschbroche. Si isch am 22. Juni 2009 im ängschde Chrais vu iire Aaghèèrige begraabe woore ooni di ieblige Zeremonie in ere Moschee.
Dr iranisch Schdaadssänder Khabar hed am 23. Juni 2009 verchinded, s Video, wù si verschose wooren isch, sèi gfelschd. Schbeer hed s in offizälle Beriichd ghaise, si sèi vù nid bekande Terrorischte ùmbroochd woore. Noch eme Beriichd vù dr schdaadlige Noochriichdeagentur Fars vùm 24. Juni 2009 hed d Teheraner Bolizèi bschdride, as schaarfi Schùswafe geege Demonschtrante yygsezd woore sèie. E Dailnäämer vù dr Kùndgääbig heeb wild ùm sich gschose ùn di jùng Frau dooderbyy zuefelig in dr Hinderchobf drofe. Des heebe Zyyge uusgsaid ùn au di griichdsmedizinische Ùndersuechige heebe des ergee. D Wafe vùm Schiz sèi us em Uusland yygschmùgled woore. .
In ere internationale Pressekonferänz z Washington, D.C. hed dr US-Präsident Barack Obama am 23. Juni 2009 zue dr Verschiesig vù dr Neda Agha-Soltans Schdelig gnùù: Er heeb s Video vù iirem Dood gsää, s chend aim „s Häärz bräche“. Zueglyych hed er an iirem Byyschbel „dr Mued ùn d Wiird“ vù dr iranische Demonschtrante globd, bsùndersch die vù dr Fraue, ùn er hed gsaid:
Verwägslig
D Neda Agha-Soltan isch syd iirem Doodesdaag in Meedie wäldwyd mid eme Foto daargschdeld woore, wù vù dr Websyde Facebook kobierd gsi isch. Des Foto isch aber vùn ere anderi Iraaneri gsii, wù Neda Soltani haisd. Si isch Dozänti fir Lideraduur gsii an dr glyyche Universideed wie d Neda Agha-Soltan. Si hed us em Iraan miese flichde wäg däre Verwägslig ùn hed derno z Dydschland e Aadraag ùf Asyl gschdeld.
Ministeriale
E Ministeriale (middellatiinisch, zu latiinisch ministerialis; Plural: d Ministeriale) isch e Beamte gsi, wo (ursprünglig im antike kaiserlige) Dienst gstande isch. Im Früemiddelalter häi zerst unfreiji Verwalter für Köönigsgüeter, aber au für e überregionali Aadel und für d Chlöster uf lokaler Eebeni gschafft. Im Hoochmiddelalter het sich us deere Schicht dr Stand vom Dienst- bzw. Ministerialaadel bildet.
Dr Max Weber het in sim Hauptwärk Wirtschaft und Gesellschaft die Ministeriale as huushöörigi, also unfreiji Huusbeamti bezäichnet, im Geegesatz zu freije Beamte, wo frei usglääse worde si und won e Kontrakt d Basis für iiri Ernennig gsi isch.
Im Riich isch d Riichsministerialidäät entstande. D Riichsministeriale si diräkt em Kòönig bzw. em Kaiser understande und häi nid nume Verwaltigsufgoobe übernoo, sondern au Chriegsdienst als schweeri Panzerriter gläistet. Dr Grund, wiso d Köönig d Verwaltig nit de Aadlige überloo häi, isch d Geegeläistig gsi, wo dr Aadel verlangt het – ass si Land Lüt und Lääche wurde übercho drfür. E groosse Däil vom Köönigsguet isch eso verloore gange, bis d Riichsministerialidäät iigfüert worden isch.
Eschkaschem
Eschkaschem (au Ischkaschim, Ishkashim; persisch اشکاشم) isch d Hauptstadt vom Distrikt Eschkaschem in dr Browinz Badachschan in Afghanistan.
Eschkaschem lit am lingge Ufer vom Pjandsch, dr Kwellfluss vom Amudarja, wo d Gränze zwüsche Afghanistan und Tadschikistan bildet und bi Eschkaschem gege Norde abbiegt. Uf dr andere Site vom Fluss lit e tadschikische Ort, wo gliich häisst. Die bäide Eschkaschem si sit em 31. Oktober 2006 dur e Stroossebrugg verbunde und die isch witgehend vom Aga Khan Development Network finanziert worde.
Eschkaschem isch dr Strooss nooch 150 Kilometer vo Faizabad ewägg.
Eschkaschem isch e wichdige Ort uf de Karawanewääg vo Afghanistan uf Yarkant und Kaschgar gsi. Im Ort cha mä no Räst von ere chliine Festig gsee.
Faizabad (Afghanistan)
Faizabad (au Feyzabad, Fayz Abad; Persisch فیض‌آباد) isch d Hauptstadt vo dr Browinz Badakhshan (mä säit Badachschan), dr ermste Browinz in ganz Afghanistan.
Geografii
Faizabad lit uf ere Hööchi vo öbbe ; d Bärg in dr nööchere Umgääbig si si öbbe 800 m hööcher as d Stadt. Dr Fluss Kookcha fliesst zmizt dur d Stadt duure; nördlig vom Fluss lit d Altstadt, südlig d Nöistadt.
Bevölkerig
Die mäiste Iiwooner si Tadschike und Usbeke. Usserdäm het s no Paschtune und Turkmene.
D Religion isch dr Islam, die mäiste Lüt si Sunnite, aber es git au Schiite und Ismailite. D Sprooch wo am mäiste gschwätzt wird, isch Dari (Persisch).
Wikidata
Wikidata isch es Wikimedia-Projäkt für e fry bearbeitbari Datebank zur Underschtützig vo de Wikipedia und de andere Schwöschterprojäkt. S Projäkt isch vom Verein Wikimedia Deutschland is Läbe grüeft worde. Es isch die gmeinsami Quälle für Date, wo i allne Wikimedia-Projäkt i allne Schprache verwändet wärde chönd.
D Datesätz im Wikidata schtönd under de Creative-Commons-Lizänz CC0 1.0 Universal (CC0 1.0) Public Domain Dedication. Mit ihre chönd die Date ohni Aagab vomene Urheber fry verwändet wärde. Alli andere Namensrüüm schtönd under de Creative-Commons-Attribution/Share-Alike-Lizänz (CC BY-SA 3.0).
Uufbuu
Wikidata isch e Samlig vo Objäkt (bezeichnet mit em Präfix Q, z. B. Q64). Die Objäkt hend beliebig vieli Uussage und Bhauptige (bezeichnet mit em Präfix P für property, z. B. P1082). Die Eigeschafte chönd mit Qualifikatore (z. B. P585) wyter präzisiert wärde. Dur Quälle beläiti Bhauptige wärdid Uussage gnännt.
Gschicht
Wikidata isch s erschte nüüe Projäkt vo de Wikimedia-Foundation syt 2006 gsii. Im Septämber 2004 het de Erik Möller z erscht Mal es Wikidata-Projäkt vorgschlage. De Magnus Manske het churz drufabe en erschte Prototyp usprobiert, wo die grundsätzlichi Machbarkeit vo dem Projäkt ufzeigt het. Die eigetlichi Umsetzung het im April 2012 z Berlin aagfange. Sie isch dur Schpände vom Allen Institute for Artificial Intelligence, vo de Gordon and Betty Moore Foundation und vo Google Inc. mit insgsamt 1,3 Millione Euro finanziert worde. D Finanzierig dur Schpände isch offiziell bis zum Früehlig 2013 gloffe; nachhär het Wikimedia Düütschland für en Aaschlussfinanzierig gluegt.
Nach em offizielle Start am 30. Oktober 2012 het Wikidata fry bearbeitet wärde chönne. I de erschte Phase sind Schprachlinks us de einzelne Wikipedias zue Datenobjäkt (änglisch items) vo Wikidata zämegfüert und mit Bezeichnige und Beschrybige verseh worde. Am 15. Dezämber 2012 isch s eimillionschti Datenobjäkt yträit worde. 2016 hets scho meh als 20 Millionen Objäkt gää. De Prozäss isch mit automatische Computerskript (au bekannt als «Bots») vereifacht worde. Syt em 6. März 2013 sind die Schprachlinks i allne Schprachversione verfügbar, drunder au i de Alemannische Wikipedia.
Am 4. Februar 2013 isch die zweiti Phase mit no limitiertem Funktionsumfang i Betrieb gange. Uussage sind zue Datenobjäkt dezuegfüegt worde (Byschpil Marie Curie: Geburtsort → Warschau). Die Informatione sind zum Teil automatisiert us Wikipedia-Infoboxe und -Kategoriie überträit worde. S Ziel isch gsii, dass Infoboxe i de Wikipedia-Uusgabe mit Date zäntral us Wikidata gfüllt wärdid. Am 27. März 2013 isch i de erschte 11 Wikipedia-Schprachversione die Understützig für Phase 2 aktiviert worde. Am 23. April sind die reschtliche Wikipedias nachezoge.
I de Phase 3 söll’s möglich wärde, automatisiert Lischtene z erschtelle. Bishär wärdid sönigi Lischtene i jedere Wikipedia äxtra gschribe und gwartet. I Zuekumft müessted denn nur no eimal nüüi oder gänderti Informatione im Wikidata yträit wärde. Au innerhalb vo Artikel git’s Lischtene.
Wyteri Funktione sölled schrittwys dezuechoo.
Suschtigs
I de Aafangszyt vo Wikidata isch kritisiert worde, dass e Lizänz ohni Copyleft verwändet wird.
Ändi 2014 het Google bekannt gää, dass sie ihri eigeti Faktedatebank «Freebase» vo 2015 aa zugunschte vo Wikidata ufgäh welid. Um Datene eifacher nach Wikidata übernäh z chönne, het Google bis zum März 2015 es Importtool bereitgstellt.
Zahlensystem
E Zaalesüsteem wird zur Daarstellig vo Zaale verwändet. Jeedes Zaalesüsteem het Reegle, wien e Zaal als e Folg vo Ziffere beziejingswiis Zaalezäiche daargstellt wird.
Die modärni Forschig underschäidet zwüsche additiven, hübride und posizionelle (Stellewärt-) Zaalesüsteem.
Addizionssüsteem
Im ene Addizionssüsteem wird e Zaal as Summe vo de Wärt vo iire Ziffere daargstellt. D Posizioon vo de äinzelne Ziffere spiilt drbii käi Rolle.
E Bischbil isch s Strichlisüsteem (Unärsüsteem), wo mä vilmol brucht, wenn mä öbbis will schriftlig mitzele (wie zum Bischbil d Getränk uf eme Bierdeckel). D Zaal n wird doo mit n Strichli daargstellt. Das isch vermuetlig äins vo de eltiste Zeelsüsteem überhaupt. S Unärsüsteem wird seer schnäll unübersichtlig, wemm mä gröösseri Zaale daarstellt. Dorum isch s mäistens üüblig, ass mä d Zaale in Blöck zämmefasst, zum Bischbil ass mä jeede fümft Strich kweer über die vier Äinzelstrich vornedraa schribt. S Ufzele isch also bi däm Süsteem seer äifach, was bi andere Süsteem im Allgemäine nit eso liicht ggot.
Hübridsüsteem
Mä schribt d Grundziffere vor em Zäiche, wo as Potänz von dr Basis gältet und die bäide Wärt wärde mitenander multipliziert. In de öiropäische Zaalesüsteem si sonigi Hübridsüsteem so guet wie nie vorchoo, in Mesopotamie aber scho sit em Aafang vom zwäite Joorduusig v. d. Z., spööter au z China und im Nooche Oste allgemäin. Sonigi Süsteem si au us Ethiopie, us Südindie und Sri Lanka und us dr Maya-Kultur bekannt.
''Bischbil im japanisch/chinesische Zaalesüsteem 23: 二十三  (2 × 10 + 3) 30.000: 三万    (3 × 10.000)
Stellewärtsüsteem
Im ene Stellewärtsüsteem (Posizionssüsteem) bestimmt d Stell (Posizion) vom Wärt vo dr jewiilige Ziffere. D Posizion mit em niidrigste Wärt stoot im Allgemäine rächts.
E Stellewärtsüsteem het e Basis b (mä reedet au von e b-adische Zaalesüsteem). Jedi Ziffereposizion het e Wärt, wo dr Potänz vo dr Basis entspricht. Für die n-ti Posizion het mä e Wärt vo b^n (wenn d Posizion mit em niidrigste Wärt mit 0 nummeriert isch).
Mä berächnet dr Wärt vo dr Zaal indäm mä die äinzelne Zifferewärt z_i mit de Stellewärt b^i wo zuene ghööre multipliziert und denn die Produkt zämmezelt:
Zaalewärt =
Beirut
Beirut isch (arabisch بيروت Beyrūt) isch d'Hauptschtadt vom Libanon. Si ligt am Mittelmeer und ischs wirtschaftlichä und kulturellä Zentrum vum Land. Vor em Libanesische Bürgerchrieg (1975–1991) isch Beirut oft als Paris vom Nahe Oste bezeichnät worde.
Bevölkerig
D'genaui Iiwohnerzahl vo de Stadt isch nöd bekannt, da di letzt offiziell Volkszählig 1932 durägfüert worde isch. 2012 sind für Beirut und Umgäbig 2.060.363 Iiwohner berächnet worde.
Beirut isch die konfessionell vilfältigsti Stadt im Land und im Nahe Oschte. I ihrä läbät Chrischte, Moslems sowie Druse. Fast all Judä sind sit 1975 usem Land gangä. Die gnau Mitgliderzahl vo allne Religionä sind nöd bekannt.
De Nordä vu Beirut isch überwiegend vo Sunnite und Chrischte bewohnt. De Oschtä isch überwiegend chrischtlich, de Weste überwiegend sunnitisch und de Süde überwiegend schiitisch.
Leonard Nimoy
Dr Leonard Simon Nimoy (* 26. Merz 1931 z Mattapan, Boston, Massachusetts; † 27. Februar 2015 z Bel Air, Los Angeles, Kalifornie) isch en amerikanische Schauspiiler, Reschissör, Filmbroduzänt, Autor, Musiker und Fotograf gsi. Internazional bekannt isch er as Mr. Spock worde. Vo 1966 bis 2013 het er 47 Joor lang die Figur us Star Trek in underschidlige Film- und Färnseebrodukzione gspiilt. Er het Gedichtbänd uusegee und im Abstand vo mee as 20 Joor zwäi Autobiografie, I Am Not Spock (1977) und I Am Spock (1995).
Trier
Trier (luxeburgisch Tréier,, latiinisch Augusta Treverorum) isch e kräisfreiji Stadt im Weste vom Land Rhiiland-Pfalz. Si het öbbe 110'000 Iiwooner isch noch Mainz, Ludwigshafen am Rhein und Koblenz die viertgrössti Stadt.
Trier isch dr Sitz vo dr Uniwersidäät Trier und dr Hoochschuel Trier, dr Verwaltig vom Landkräis Trier-Saarburg, dr Verwaltig vo dr Verbandsgmäind Trier-Land, dr Ufsichts- und Dienstläistigsdiräkzioon (ADD, bis 1999 Bezirksregierig Trier), meerere Dienststelle vom Landesundersuechigsamt (LUA), ere Dienststell vom Landesamtes für Sozials, Juuged und Versorgig Rhiiland-Pfalz, vom röömisch-katholische Bistum Trier (s eltiste nördlig vo de Alpe) und vom evangelische Kiirchekräis Trier vo de Rhiinische Landeskiirche.
s UNESCO-Wälterb
D Stadt isch vor mee as 2000 Joor under em Naame Augusta Treverorum (ab dr zwäite Helfti vom 3. Joorhundert Treveris) gründet worde und nimmt dr Diddel vo dr eltiste Stadt vo Dütschland für sich in Aaspruch. Die röömische Baudänkmööler z Trier ghööre sit 1986 zum UNESCO-Wälterb. Doodrzue ghööre us dr Antike s Amphitheater, d Barbaratherme, d Kaisertherme, d Konstantinbasilika, d Porta Nigra und d Röömerbrugg, us em Middelalter dr romaanisch Doom, wo im Kärn no us dr spootröömische Zit stammt und die früegotischi Liebfrauechille.
Geografii
Trier lit in dr Middi vom middlere Mooseldaal mit em Hauptdäil am rächten Uufer vom Fluss. Abhäng mit Wald und Räbbärg stiige uufe zu de Hoochflechene vom Hunsrück im Südoste und dr Eifel im Nordweste. D Gränze zum Groossherzogdum Luxeburg (Wasserbillig) isch öbbe 15 km vo dr Stadtmiddi äwägg. Die neggste gröössere Stedt si Saarbrücke, öbbe 80 Kilometer südöstlig, Koblänz, öbbe 100 Kilometer nordöstli, und Luxeburg-Stadt, öbbe 50 Kilometer westlig vo Trier.
Bevölkerigsentwigglig
Am Aafang vom 4. Joorhundert isch Trier as Residänz vo de röömische Kaiser mit schetzigswiis 80'000 Iiwooner die grössti Stadt nördlig vo de Alpe gsi. Im Middelalter und bis zum Aafang co dr Nöizit isch d Iiwoonerzaal wäge de zaalriiche Chrieg, Süüche und Hungersnööt uf nume no 2'677 im Joor 1697 gsunke. Im 18. Joorhundert isch d Bevölkerig vo dr Stadt bis uf 8'829 im Joor 1801 gwaggse. Wo d Industrialisierig im 19. Joorhundert aagfange het, isch s Bevölkerigswaggsdum schnäller worde. Im Joor 1900 häi in dr Stadt mee as 43'000 Lüt gwoont. Bis 1939 het sich die Zaal uf über 88'000 verdobblet.
Im Zwäite Wältchrieg het d Stadt öbbe 35 Brozänt vo iire Iiwooner (30'551 Persoone) verloore. Erst mit dr Iigmäindig vo meerere Ortschafte am 7. Juni 1969 het s wider gliich vil Iiwooner gee wie vor em Chrieg. 1974 isch Trier mit 100'000 iiwooner offiziell e Groossstadt worde. Am Ändi vo 2016 häi mee as 110'000 Lüt in dr Stadt gläbt.
Saint-Vougay
Saint-Vougay (bretonisch Sant-Nouga) isch e franzesischi Gmai im Département Finistère in dr Region Bretagne.
D Gmai ghert zum un zum Arrondissement.
Geografi
Saint-Vougay lyt 67 km vu Quimper un 35 km vu Brest uf ere Hechi zwische 54 m un 102 m iber Normalnull.
Gschicht
Saint-Vougay isch zum erschte Mol gnännt wore anne 1426 as Saint Vouga (1467 Sanctus Vogay, 1516 Sancto Vouga, 1636 Sancti Vechoevi, 1636 Saint Vougay).
Verwaltig
vu Saint-Vougay isch. Saint-Vougay ghert zum Kommunalverband.
Dialekt
Dr traditionäll Dialäkt vu Saint-Vougay ghert zem Bretonisch.
Ringgenberg BE
Ringgenbäärg (amtlech Ringgenberg) isch e politischi Gmeind im Verwautigschreis Inderlache-Oberhasli im Kanton Bärn, Schwyz.
Geografi
Ringgenbäärg ligt am rächte Stade vom Brienzersee nördlech vo Inderlache un umfasst d Dörfer Ringgenbäärg u Goldswil (sit 1850). D Gmeindsflächi bsteit us 21 % langwirtschaftlecher Flächi, 62 % Waud, 11,7 % Sidligsflächi u 5,4 % süschtigi Flächi.
Gschicht
Ringgenbäärg isch zum erschte Mal gnennt worde im Jahr 1240 aus Rinchenwile, Goldwil 1240 aus Goldewilere. Bis zum 31. Dezämber 2009 het d Gmeind zum Bezirk Inderlache ghört.
Ywohner
Quäuue: Bundesamt für Statistik 2005 Dr Uusländeraateil isch 2010 bi 9 % gläge.
Politik
Bi de Nationauraatswahle 2011 het s das Ergebnis ggää: BDP 18,7 %, CVP 1,3 %, EVP 3,5 %, FDP 6,2 %. GLP 4,0 %, GP 9,7 %, SP 14,7 %, SVP 33,7 %, Suschtigi 8,2 %.
Gmeindspresidänt vo Ringgenbäärg isch dr Hans Ulrich Imboden (Stang 2013).
Wirtschaft
D Arbetslosigkeit isch im Jahr 2011 bi 1,9 % gläge.
Sprach u Dialäkt
Dr Dialäkt vo Ringgenbäärg ghört zum Höchstalemannisch.
Bingen an der Nied
Bingen (lothrìngisch; frànzeesch Bionville-sur-Nied, ditsch Bingen) ìsch e frànzeesche Gmein ìm Département Moselle ìn dr Region Grand Est (bìs 2015 Region Lothrìnge).
D Gmein ghert zem un zem Arrondissement. Züe Bionville-sur-Nied ghert àui no dr Ortsdeil Morlange (dt. Morlangen).
Geogràfi
Bingen lijt àn dr Ditsche Nied, 23 Kilometer eschtlich von Metz uf re Heche zwìsche 212 un 329 m ìwer em Meeresspiejel. D Nochbargmeine vun Bingen sìn Bannay ìm Norde, Brouck ìm Nordoschte, Marange-Zondrange und Fouligny ìm Oschte, Raville ìm Sìde und Varize ìm Weschte.
Gschìcht
Vun 1871 bìs 1918 hàt d Gmein zem ditsche Richslànd Elsàss-Lothringe ghert.
Verwàltung
vun Bingen ìsch. Bingen ghert zem Kommünàlverbànd.
Dialekt
Dr lothrìngisch Dialekt vun Bingen ghert zem Moselfrankisch.
Windisch
De Ort isch wytume bekannt, wil d Römer döört es grosses Legionslager vo Helvetie gha hei: Vindonissa; i dr Nööchi gseht me no hüt s römische Amphitheater, und wil dört s Chloschter Chönigsfälde gstanden isch, wo’s hüt drvo no d Chile und wenigi Näbegeböid git.
Geografy
D Gmeind ligt zwüsche de Aare im Norde un de Rüüss im Oschte. Si het es baar Ortsdeil, wo im 19. un im früeche 20. Johrhundert zäme gwachse sin. Uf eme schmale Hügel über de Rüss, ungfähr zwei Kilometer vo de Mündig i d Aare, isch de Chirchwiiler. Uf de Halbinsle öschtlich devo, ungefähr vierzg Meter tüfer, lit de Dorfteil Unterwindisch. Im Weschte isch e flachi Ebeni mit em Oberdorf, wo d Ortsdeil Oberburg un d Chloosteralag vo Chönigsfälde dezue ghöre.
D Gemeind isch 491 Hektare gross, davo sin 120 bewaldet und 211 Hektare überbaut. Die höchscht Stell vo Windisch isch s Hohe Hölzli (uf 468 Meter über Meer), die tüfschti isch bim Zämefluss vo de Aare un de Rüss (328 Meter).
D Nochbergmeinde vo Windisch sind: Brugg im Weschte un Norde, Gäbischtorf un Birmischtorf im Oschte, Müllige im Südoschte un Huuse im Süde.
Gschicht
D Gschicht vo Windisch foht scho vor de Zit vo de Römer aa, wo vermutlich im Johr 14 noch Chrischtus am Zämefluss vo de Rüss un de Aare es Legionslager gründet un em dr alt keltisch Name Vindonissa gää hei. Scho vorher het s derte es helvetischs Oppidum gha. Vo dem kennt me dr Name nid, aber wil s latynisch Vindonissa vermuetli uf de keltisch Personename Vindos zrugggoht, het ämel scho s keltisch Oppidum däm sy Name treit. Im Johr 101 hei d Römer s Militärlager verlaa, d Siidlig hets aber witerhin gää. Vo 270 bis ins 5. Johrhundert isch au wider s römische Militär da gsi.
Us em 6. Johrhundert sin z Vindonissa sogar drei Bischöf urkundlich nochegwise: dr Bubulcus, dr Grammatius un vilech au dr Ursinus, wo den Bischof z Choschtez gsi isch.
Windisch isch im habsburgische «Eigenamt» gsi.
D Bäärner hei 1415 dr Aargau eroberet. Nach dr Reformazion 1528 isch s Chlooschter Chönigsfälde Landvogtei woorde.
Bisten im Loch
Beschten ém Loch (lothrìngisch; frànzeesch Bisten-en-Lorraine, ditsch Bisten im Loch, 1940-44 Bisten in Lothringen) ìsch e frànzeesche Gmein ìm Département Moselle ìn dr Region Grand Est (bìs 2015 Region Lothrìnge). D Gmein ghert zem un zem Arrondissement.
Geogràfi
Beschten ém Loch lijt ìm Dàl vun dr Bist ìm Warndt uf re Heche zwìsche 235 un 390 m ìwer em Meeresspiejel.
Gschìcht
Vun 1871 bìs 1918 hàt d Gmein zem ditsche Richslànd Elsàss-Lothringe ghert.
Verwàltung
vun Beschten ém Loch ìsch. Beschten ém Loch ghert zem Kommünàlverbànd.
Dialekt
Dr lothrìngisch Dialekt vun Beschten ém Loch ghert zem Moselfrankisch.
Manuela Schwesig
D Manuela Schwesig (* 23. Mai 1974 z Frankfurt an dr Oder as Manuela Frenzel) isch e dytschi Bolitikeri (SPD) un un syt em 4. Juli 2017 Minischterbresidänti vu Mecklenburg-Vorpommern. Vu Dezämber 2013 bis Juni 2017 Bundesminischteri fir Familie, Seniore, Frauen un Juged gsii un vu 2008 bis 2013 isch si Minischteri fir Arbet, Glychstellig un Sozials z Mecklenburg-Vorpommern. Syt em 2. Juli 2017 isch si Landesvorsitzeri vu dr SPD Mecklenburg-Vorpommern. Vum 13. Novämber 2009 bis zum 3. Juni 2019 isch si aini vu dr fimf stellverdrättende Bundesvorsitzerne vu dr SPD gsii un vum 3. Juni bis 10. Septämber 2019 au aini vu drei kommissarische SPD-Vorsitzerne.
Familie, Uusbildig un Beruef
D Schwesig isch im oschtbrandenburgische Seelow ufgwachse, ihre Vater isch e Schlosser gsii, ihri Mueter e Statischtikeri. Noch em Abitur 1992 am Gymnasium uf dr Seelower Hechine het si ne Studium vum Ghobene Dienscht in dr Styyrverwaltig vum Land Brandeburg absolviert. Anne 1995 het si des as Diplom-Finanzwirti (FH) an dr Fachhochschuel fir Finanze z Königs Wusterhausen abgschlosse.
Derno isch d Schwesig an s Finanzamt z Schwerin gwächslet, wu si as Styyrfahndigsbrieferi gschafft het. Ab Mai 2002 het si im Finanzminischterium vum Land Mecklenburg-Vorpommern gschafft,, wu si sich im Referat 320 as Styyramtsreeeti fir d Styyrverwaltig mit Frooge vu dr Effetligkaitsarbet un dr Organsisation bscheftigt het.
D Schwesig isch Mitglid im Dytsche Chinderschutzbund.
Si isch syt 2000 ghyrote mit em chaufmännische Laiter Stefan Schwesig un het mit ihm e Suhn (Julian, * 2007) un e Dochter (Julia, * 2016). Am 31. Juli 2010 het si d vorhär konfessionslos Schwesig zämme mit ihrem Mann un ihrem Suhn daife loo un isch mit ihre Familie in di Evangelisch-Lutherisch Landeschilche vu Mecklenburg yydrätte.
Bolitik
Mit 29 Johr isch d Schwesig in d SPD yydrätte. Si ghert em Vorstand vum SPD-Chraisverband Schwerin un em Landesvorstand vu dr SPD aa. Syter anne 2004 isch si Mitglid vu dr SPD-Fraktion in dr Schweriner Stadtverdrättig gsii, wu si syt 2004 stellverdrättendi Fraktionsvorsitzeri un vu Oktober 2007 bis Oktober 2008 Fraktionsvorsitzeri gsii isch.
Am 27. Mai 2013 isch d Schwesig fir dr Wahlkampf zue dr Bundesdagswahl 2013 in s Kompetenzteam vum SPD-Chanzlerkandidat Peer Steinbrück beruefe wore. Si isch dert zueständig gsii fir d Themene Fraue, Familie, Ufböu Oscht, Demografi un Inklusion.
Vum 17. Dezämber 2013 bis zum 2. Juni 2017 isch d Manuela Schwesig Bundesminischteri fir Familie, Seniore, Frauen un Juged gsii.
Wu dr Erwin Sellering sy Ruggzug us dr Bolitik us gsundhaitlige Grind aagchindet het, isch si as Noofolgeri vorgschlaa wore. Am 4. Juli 2017 isch si as erschti Frau zur Minischterbresidänti vu Mecklenburg-Vorpommern gwehlt wore.
Riedikon
Riedike (amtlich: Riedikon) isch än ehemaligi Zifilgmeind und än Ussäwacht fo dä Stadt Uschter im Kanton Züri.
Geografy
Riedike isch äini fo dä sogenannte Ussäwachte vo dä Gmäind Uschter. Riedike hät sin ländliche Charakter total bewaart und schtaat äsoo im föllige Kontrascht zur Induschtryschtatt Uschter. S Dorf befindät sich am südöschtliche Uufer fom Gryfäsee. Durs Dorf flüsst dä Tüfenbach, wo nordweschtlich fom Dorf in Gryfäsee flüsst. Id de Bach flüsst fo Nossike her dä Klusbach. Die weschtlichi Gränze fo Riedike bildet d Mönchaltorfer Aa. Riedike gränzt im Nordä a Nideruschter, im Oschte a Nossike, im Süde und Sudwescht a Mönchaltorf und im Nordweschte an Gryfäsee.
Färcheer
Dur Riedike füärt d Kantonsschtraass Nr. 716 vo Uschter uf Egg, wo äu zur Uufaart uf d Schnällschtraasss über d Forch uf Züri gaat. Ussärdem gits fo Riedike Schtrasse uf Nideruschter, Nossike und Mönchaltorf. As öffäntlichi Färcheersnetz ischt Riedike dur d Buslinie 842 fom Bahnhof Uschter nach Ötwil aagschlosse. Die Buslinie isch bis 1953 äs Tram gsy, di sogenannti Uschter-Ötwil-Bahn.
Wirtschaft
Än Grosstäil fo dä Ywonner fo Riedike sind Pändler, wo in Züri oder in Uschter schaffäd. S Dorf sälber hät sin Puurädorfcharakter erhaltä und es git in Riedike no färschidäni Puuräbetryb. Näbed äm öschtliche Färcheerschräisäl hät s ä Tankschtell mit ämänä Ladä, wo täglich bis z Nacht am zähni offe hät. Im Nordä git s links fo dä Schtraas nach Nideruschter ä Chyssgruäb und rächts än Golfplatz.
Gschicht
Di erschti schriftliche Erwäänig fo Riedike datiert us äm Jaar 741 inäre Schänkigsuurkundä fom Chloschtär Sanggallä. Riedike isch somit de Täil fo Uschter, wo als erschtä schriftlich erwäänt worden isch no for Uschter sälber.
Bis Aafang nünzänts Jaarhundärt isch Riedike än äigäti Zifilgmäind gsy. Am 9. Juli 1927 sind di ehemalige Zifilgmäinde fo Uschter zur hüttige politische Gmäind Uschter zämägläit worde.
Sehäswürdigkäite
Di gröschti Sehäswürdigkäit fo Riedike isch natürlich s Naturschutzgebiät rund um dä Gryfäsee. Im Schilf am See läbäd zaalrichi Tier- und Fogälartä, wo zum Täil fom Uusschterbe bedroot sind, untär andärem Wysschtörch.
Leonberg
Leabärg ['leɐbɛrg] isch a Graosa Graessdadd en Bada-Wirddabärg, ogfär 13 km weschdlich vo Sduagord. Därzeid håd Leabärg, mid Aegmaendonga rond 45.000 Aewohner ond isch dådormid de driddgraesd Sdadd em Landgraes Bebleng.
Bis anna 1973 isch Leabärg Sitz vo saem gleichnãmicha Landgraes gwäa (mor håesd-en haed dor „Aldgraes Leobärg“). Där isch abor em Zug vo dor Kreisreform en sällem Jår uffgleesd wårda ond Leabärg isch zo Bebleng komma, gega dor dezidirde Willa vo de Leabärgor. Nåchdem abor en Deidschland widor alde KFZ-Kennzåecha zuaglao wårda send, håd-s on därmasicha Ãsdurm uff dees populäre „LEO“ gäa, dass de maesde Audo en Leabärg widor mid-em alda Kennzåecha faared.
Vorkehr ond Wirdschafd
Leabärg leid diräggd näaba-m Audobãdreiegg Sduagord-Leabärg (A8 Karlsrua – Ulm, A81 Sduagord – Haelbronn) ond håd zwåe åegene Ãschlusssdella, Leabärg-Osd ond Leabärg-Wäsd. Durch d S-Bã (Linia S6 ond S60) kommd-mor en wenichor wia 30 Menudda en-s Sdaddzendrum vo Sduagord; ausordem mid dor S60 en 15 Menudda nåch Sendlfeng ond Bebleng.
Leabärg leid an dor Glems, amm-a Näabafluss vo dor Enz. Dor Glemswald machd on graos Dåel vo dor Fleche vo Leabärg aus. Uffs ganze gsäa sezzd sich d Gmarkong zsẽma aus 36,6 % Landwirdschafdsfleche, 34 % Wald, 28,4 % Sidlongsfleche ond 1 % andoror Fleche.
Iborregional bekannd wårda isch dor Sdaddnãma durch d „Leonberger Bausparkasse“ (enzwischa vo Wüstenrot ibornomma). Leabärg id saem Omland håd, als Dåel vo dor Regio Sduagord, a graosa Wirdschafsdkrafd.
Gschicht
Em Jår 1248/49 håd dor Gråf Ulrich I. vo Wirddabärg d Stadt Levinberch grendet. Seid 1383 isch Leabärg õondorbrocha wirddabärgisch ond isch so en dor Reformaziõ evangelisch wårda.
Aewohnerendwigglong
D Aewohnerzahla send Schätzonga, Volkszehlongsergebniss (¹) oder amdliche Fordschreibonga vo de jeweiliche Sdadisdische Emdor (blos Haobdwohnsitz). ¹ Volkszählongsergebnis
Schuldes
Stadtoberhäupter seit 1888
Wahla
Ergäbnis vo de Landdagswahla seid 2006: 1 2006: WASG, seid 2011: Die Linke
Dialäggd
Dor Dialekt vo Leabärg ghaerd zom Zenralschwäbischa.
Hochwald SO
Hobel, au Houbel (amtlich Hochwald), isch e Iiwohnergmein im Bezirk Dornegg im Kanton Soledurn, Schwiiz.
Geografi
Hobel isch es Strossedorf uf em Gämpeplateau im Dafeljura. Zue dr Gmeind ghööre au no d Wiiler Herrematt un Diefethal. D Gmeindsflächi umfasst 47,1 % langwirtschaftlichi Flächi, 45 % Wald, 7,7 % Sidligsflächi und 0,1 % suschtigi Flächi.
Nochbergmeine si Dornech, Gämpe, Büüre un Seebe im Kanton Soledurn un Duggingen im Kanton Basel-Landschaft.
0er
Johr 0
E Johr Null gits in keinere Zittrechnig. Wenn ebber uf d Welt chummt, no isch er oder si in sinem/ihrem erste Läbensjohr. Un gnau so zellt mer au, wemmer d Johr nooch Christi Burt zellt, denn säll giltet au fer dr Jesus. E Johr isch nämlich e Zittruum, kei Zittpunkt, so wie au e Dag, e Wuche oder e Munät e Zittrum isch. Es git jo auch kei nullte Munät, nullti Wuche oder e nullte Dag. Nöijohr isch am 1. 1., nit am 0. 0. un au in dr Kalenderwuche 1, nit 0. Uf s Johr 1 v. Chr. folgt dorum gli s Johr 1 nooch Christus.
Des füehrt natürlich dezue, dass mer nit guet äso rechne cha. D Astronomi rechnet dorum mit eme Johr Null, wo si mit em Johr 1 v. Chr. glichsetzt. S astronomisch Johr -1 isch dorum s Johr 2 v. Chr un so witter.
Johr 1
S Johr 1 (754 a.u.c) isch im julianische Kalender e Gmeinjohr mit 365 Däg gsi.
Politik un Weltgschähe
Lueg au: Johr Null un Dionysius Exiguus
Johr 2
S Johr 2 (755 a.u.c) isch im julianische Kalender e Gmeinjohr mit 365 Däg gsi.
Johr 3
S Johr 3 (756 a.u.c) isch im julianische Kalender e Gmeinjohr mit 365 Däg gsi.
Johr 4
S Johr 4 vu dr Christliche Ära isch im Römische Riich s Johr 757 ab urbe condita gsi. Nooch em domols gültige Julianische Kalender hätt es eigetlich e Schaltjohr si müesse. Wil mer aber nooch em Dod vum Julius Cäsar d Schaltregle falsch agwendet gha het (alli drei statt vier Johr) un des 9 v. Chr gmerkt het, het dr Augustus dr Schaltdag 749, 753 un 757 a.u.c. usfalle lo. Dorum isch 757 a.u.c. e Gmeinjohr mit 365 Däg gsi. D Astronomi wendet aber - um d Verwirrig komplett z mache - dr korrekt julianisch Kalender au ruckwärts a, so dass s Johr 4 in dr Astronomi e Schaltjohr mit 366 Däg isch.
Johr 5
S Johr 5 (758 a.u.c) isch im julianische Kalender e Gmeinjohr mit 365 Däg gsi.
Johr 6
S Johr 6 (759 a.u.c) isch im julianische Kalender e Gmeinjohr mit 365 Däg gsi.
Johr 7
S Johr 7 (760 a.u.c) isch im julianische Kalender e Gmeinjohr mit 365 Däg gsi.
Johr 8
S Johr 8 (761 a.u.c) isch im julianische Kalender e Schaltjohr mit 366 Däg gsi.
Johr 9
S Johr 9 (762 a.u.c) isch im julianische Kalender e Gmeinjohr mit 365 Däg gsi.
Hochwald SO
Bevölkerig
Quälle: Bundesamt für Statistik 2005